82. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Τ.147/11 της 15 Ιαν./15 Φεβρ.  1980 (ΦΕΚ Β΄ 151) Περί επιστροφής αχρεωστήτως εισπραττομένων από τις αποκεντρωμένες Τελωνειακές Υπηρεσίες του Υπουργείου Οικονομικών. Έχοντας υπόψη: 1.Το δεύτερο εδάφιο της παρ. 1 του άρθρ. 30 του Νόμ. 1165/18 «περί Τελωνειακού Κώδικος», όπως τούτο τροποποιήθηκε και αντικαταστάθηκε με το άρθρ. 3 του Α.Ν. 791/48. 2.Τα άρθρ. 96 και 102 του Π.Δ. 636/1977 «περί διαρθρώσεως του Υπουργείου Οικονομικών και Οργανισμού των Υπηρεσιών αυτού», καθώς και την παρ. 1 του άρθρ. 103 του ίδιου Π.Δ/τος. 3.Την Τ.9034/48 απόφασή μας «περί επιστροφής των αχρεωστήτως εισπραττομένων δασμών και φόρων υπό των Προϊσταμένων των Τελωνειακών Περιφερειών Πειραιώς και Θεσσαλονίκης, και 4.Τη Δ. 3676/932/26.5.78 απόφασή μας «περί αναθέσεως αρμοδιοτήτων στους Υφυπουργούς Οικονομικών», αποφασίζουμε: Άρθρο μόνο.-1.Μεταβιβάζουμε στον Προϊστάμενο της Τελωνειακής Περιφερείας Αττικής, την αρμοδιότητα εκδόσεως αποφάσεων επιστροφής των κατά το πρώτο εδάφιο της παρ. 1 του άρθρ. 30 του Νόμ. 1165/18 «περί Τελωνειακού Κώδικος» αχρεωστήτως εισπραττομένων δασμών, φόρων, τελών και λοιπών δικαιωμάτων και εισφορών υπέρ του Δημοσίου και Τρίτων από την Δ/νση Παρακολουθήσεως και Ελέγχου Αυτοκινήτων, ως και από τη Δ/νση Τελωνειακών Ερευνών. 2.Η επιστροφή των κατά την προηγούμενη παράγραφο δασμών, φόρων, τελών, εισφορών και λοιπών δικαιωμάτων θα ενεργείται, σύμφωνα με τη διαδικασία που διαλαμβάνει η Τ.9034/48 απόφασή μας (ΕΔΥΟ 144/48). 3.Η απόφασή μας αυτή, η ισχύς της οποίας αρχίζει από τη δημοσίευσή της, να δημοσιευθεί στην Εφημερίδα της Κυβερνήσεως. 